Echipele care vin în București, la EURO, și-au ales stadioanele pe care se vor antrena.
Bucureștiul organizează meciurile din Grupa C, de la EURO 2020. Grupa C: Olanda, Austria, Ucraina, Macedonia de Nord. Steaua, Arcul de Triumf și stadionul din Voluntari vor fi baze de antrenament.
Capitala găzduiește meciurile din grupa C a Campionatului European, care încep pe 13 iunie. Austria, Ucraina și Macedonia de Nord şi-au împărţit arenele din oraș. Austria se va antrena pe stadionul Arcul de Triumf, singura arenă pe care nu se joacă fotbal. Ucraina va avea baza de pregătire la Voluntari, pe stadionul "Anghel Iordănescu", în timp ce Macedonia de Nord va folosi noul stadion Steaua, din Bulevardul Ghencea.